Rashida Abedi

Rashida Abedi (Quetta, 1951 – 2017) pakistandar-britainiar autobiografo gorra izan zen.

 Bizitza 
Trenbideetako langile erretiratu baten alaba, Rashida Abedi Quettan jaio eta hazi zen. 14 urterekin meningitisa pairatu zuen eta eskuineko belarrian entzumena galdu zuen. Espezialistek eskola uzteko gomendatu zioten.

21 urterekin ezkerreko belarrian ere entzumena galdu zuen, eta, horren ondorioz, bere ezkontza bertan behera geratu zen.

1981ean Londresera joan zen nebarekin bizitzera. South Norwoodeko Helduen Hezkuntza Zentroan ingelesa ikasi zuen, eta laster ezpainen irakurketa eta informatika ere ikasten hasi zen. 1983an deportazioarekin mehatxatu zioten, baina arrakastaz borrokatu zuen Britainia Handiko Gorren Elkartearen eta Bernard Weatherill politikariaren laguntzarekin. Friends of Rashida Abedi (Rashida Abediren Lagunak) taldeak ere bere kasua goratu zuen.

Antzeko arazoak dituzten pertsonak animatzeko asmoarekin, autobiografia idatzi zuen. 2017an hil zen minbiziak jota, 65 urte zituela.

 Lanak 

 From Sound to Silence (1988)
 Āvāz se Khāmoshī tak (1990)

 Erreferentziak 

 Kanpo estekak 

Kategoria:Pakistandarrak
Kategoria:Erresuma Batuko idazleak
Kategoria:XX. mendeko emakume idazleak
Kategoria:Erresuma Batuko autobiografoak
Kategoria:Idazle gorrak
Kategoria:Emigranteak
Kategoria:Minbiziak hildakoak